
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 103 


16 Φεβρουάριου 1994 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Καθορισμός πάγιας επιχορήγησης των υπηρεσιών 
ΔΙΕΤΑ - ΔΙΠΑΕ - ΕΥΤΕ - Τ.Δ. Ε.Ο.Ε. και Δ.Τ. Αττι¬ 
κής για καθαριότητα Α' Εξαμήνου 1994. 1 

Ενεργείς εφημερίες φαρμακοποιών. 2 

Ορισμός εκπροσώπου του Υπουργού Εθνικής Παιδείας 
και θρησκευμάτων στο Συμβούλιο Ανώτατης Παι¬ 
δείας (Σ.Α.Π.) και στη Γραμματεία του. 3 

Κήρυξη του σπηλαιώδους ναϊδρίου της Ζωοδόχου Πη¬ 
γής στο Δροβολοβό Καλαβρύτων ως ιστορικού δια¬ 
τηρητέου μνημείου. 4 


Συμπλήρωση των 28433/2448/92 (Β' 542) και 28340/ 
2440/92 (Β' 532) κοινών αποφάσεων των Υπουρ¬ 
γών Εθνικής Οικονομίας, Περιβάλλοντος, Χωροτα¬ 
ξίας και Δημοσίων Έργων και Μεταφορών και Επι¬ 


κοινωνιών. 5 

Συμπλήρωση της 27654/2448/92 (Β' 542) κοινής από¬ 
φασης των Υπουργών Περιβάλλοντος, Χωροταξίας 
και Δημοσίων Έργων και Μεταφορών και Επικοινω¬ 
νιών. 6 


Τροποποίηση της συστατικής πράξης του Νομικού Προσώ¬ 
που με την επωνυμία «Σχολική Επιτροπή Δημοτικού 
Σχολείου και Νηπιαγωγείου Στιμάγκας» Ν. Κορινθίας. 7 
Τροποποίηση της συστατικής πράξης του Νομικού 
Προσώπου με την επωνυμία «Σχολική Επιτροπή Νη- 


παγωγείου Λουτρακιού» Ν. Κορινθίας. 8 

Τροποποίηση της συστατικής πράξης του Νομικού Προσώ¬ 
που με την επωνυμία «Σχολική Επιτροπή Δημοτικού 

Σχολείου Κορφιώτισσας» Ν. Κορινθίας. . 9 

Τροποποίηση της συστατικής πράξης του Νομικού Προσώ¬ 
που με την επωνυμία «1η Ενιαία Σχολική Επιτροπή Γυ- 

μνασίου - Λυκείου Λουτρακιού» Ν. Κορινθίας.10 

Απόρριψη αίτησης για χορήγηση άδειας μεταλλευτικών 

ερευνών στο Ν. Ροδόπης.11 

Χορήγηση άδειας μεταλλευτικών ερευνών στο Ν. Ρο¬ 
δόπης.12 

Χορήγηση άδειας μεταλλευτικών ερευνών στο Ν. Ρο¬ 
δόπης.13 

Διορθώσεις Σφαλμάτων 

Διόρθωση σφάλματος στην 316160/19.1.94 απόφαση 
του Υπουργού Γεωργίας.14 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 1011640/167/0001 (1) 

Καθορισμός πάγιας επιχορήγησης των υπηρεσιών ΔΙΕΤΑ - 
ΔΙΠΑΕ - ΕΥΤΕ - Τ.Δ. Ε.Ο.Ε. και Δ.Τ. Αττικής για καθα¬ 
ριότητα Α' Εξαμήνου 1994. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.Δ. 321 /69 «Περί Κώδικος Δημο¬ 
σίου Λογιστικού» όπως τροποποιήθηκε με το Ν. 1337 
όμοιο. 

2. Την αριθμ. 194902/22.11.1969 απόφαση του 
Υπουργού Οικονομικών «Περί διαδικασίας πληρωμής στα¬ 
θερών, διαρκούς ή περιοδικού χαρακτήρος δαπανών». 

3. Την αριθ. οικ. 2080001/24.12.1993 απόφαση του 
Γ.Λ.Κρ. «Περί διαθέσεως των πιστώσεων του Προϋπολο¬ 
γισμού του Οικονομικού έτους 1994» από τους Υπουρ¬ 
γούς. 

4. Τις πιστώσεις του ΚΑΕ 1355 του Ειδικού Φορέα 23- 
120 του Οικον. έτους 1994 όπως έχουν διαμορφωθεί μέ¬ 
χρι σήμερα. 

5. Την αριθ. 1092170/1378/0006Α/15.10.1991 (ΦΕΚ 
846/Β/15.10.1991) απόφαση του Υπουργού Οικονομι¬ 
κών με την οποία μεταβιβάστηκε η εξουσία να υπογρά¬ 
φουν «Με Εντολή Υπουργού, στους Ειδικούς Γραμματείς, 
Γενικούς Δ/ντάς, Προϊσταμένους Δ/νσεων κ.λπ.» όπως 
ισχύει σήμερα. 

6. Το αριθ. Τ. 18/98/5/5.1.1994 έγγραφο της Δ/νσης 
Προσωπικού Τελωνείων (Δ.3) - Τμήμα Β, αποφασί¬ 
ζουμε: 

α) Καθορίζουμε την πάγια επιχορήγηση για καθαριότητα 
α' εξαμήνου, ως κατωτέρω: . 

α/α Υπηρεσία Ποσό για καθαριότητα/ΚΑΕ 1355 

1. Δ/νση Ελέγχου Τελωνειακών Αρχών 150.000 δρχ. 

2. Δ/νση Προσδιορισμού Αξίας Εμπορευμάτων 400.000 δρχ. 

3. Ειδική Υπηρεσία Τελωνειακών Ερευνών 400.000 δρχ. 

4. Τελωνειακή Δ/νση Ελέγχου Οικον. Εγκλήματος 300.000 δρχ. 

5. Δ/νση Τελωνείων Αττικής 150.000 δρχ. 

ΣΥΝΟΛΟ 1.400.000 δρχ. 

β) Η ανωτέρω δαπάνη αναλαμβάνεται με την παρούσα 
από τις πιστώσεις του Ειδικού Φορέα 23-120, ΚΑΕ 1355, 
















928 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


του Προϋπολογισμού εξόδων του Υπουργείου Οικονομι¬ 
κών, Οικονομικού έτους 1994. 

Η παρούσα να δημοσιευθεί στην Εφημερίδα της Κυβερ¬ 
νήσεως. (Αριθ. εγκρίσεως της Υπηρεσίας Εντελλομένων 
εξόδων του Υπουργείου Οικονομικών 1/7.2.94). Καταχω- 
ρήθηκε στο βιβλίο εγκρίσεων και εντολών πληρωμής με 
αύξοντα αριθμό υποχρεώσεως). 

Αθήνα, 31 Ιανουάριου 1994 

Με εντολή Υπουργού 
Ο Προϊστάμενος της Δ/νσης α/α 
ΑΝΑΣΤΑΣΙΟΣ ΚΑΚΚΑΒΟΣ 

-*- 

Αριθ. ΔΥ13β/οικ. 2807 (2) 

Ενεργείς εφημερίες φαρμακοποιών. 

Ο ΥΠΟΥΡΓΟΣ ΥΓΕΙΑΣ, ΠΡΟΙΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 88 του Ν. 2071 /92 «Εκσυγ¬ 
χρονισμός και Οργάνωση Συστήματος Υγείας». 

2. Τις διατάξεις της παρ. 4 του άρθρου 17 του Ν. 
1505/84 και του άρθρου 7 του Ν. 1810/88. 

3. Τις Υπηρεσιακές ανάγκες, αποφασίζουμε: 

Α. Εγκρίνουμε την καθιέρωση εργασίας με αμοιβή πέ¬ 
ραν της υποχρεωτικής, για το χρονικό διάστημα από 
1.1.94 μέχρι 31.12.94 για τους φαρμακοποιούς ως εξής: 

1. Αθήνας - Πειραιά - θεσ/νίκης 

α) Οι φαρμακοποιοί μπορούν να πραγματοποιούν το μέ¬ 
γιστο μέχρι οκτώ (8) εφημερίες το μήνα, όταν οι ανάγκες 
το επιβάλλουν. 

β) Η ενεργός εφημερία γίνεται σε 16 1/2 ωρη συνεχή 
υπηρεσία τις εργάσιμες ημέρες και 24ωρη Σάββατα, Κυ¬ 
ριακές και αργίες, η δε αποζημίωση ορίζεται σύμφωνα με 
τις διατάξεις της παρ. 4 του άρθρου 17 του Ν. 1505/84 και 
του άρθρου 7 του Ν. 1810/88. 

2. Επαρχίας 

α) Στους φαρμακοποιούς, που υπηρετούν σε Νοσηλευ¬ 
τικά Ιδρύματα της Επαρχίας η καταβολή αποζημίωσης μέ¬ 
χρι δέκα (10) Εφημερίες το μέγιστο κατά μήνα. 

β) Η ενεργός εφημερία γίνεται σε 16 1/2 ώρη συνεχή 
υπηρεσία τις εργάσιμες ημέρες και 24ωρη Σάββατα, Κυ¬ 
ριακές και αργίες η δε αποζημίωση ορίζεται σύμφωνα με 
τις διατάξεις της παρ. 4 του άρθρου 17 του Ν. 1505/84 και 
του άρθρου 7 του Ν. 1810/88. 

Β. Γενικές Ρυθμίσεις 

Οι ενεργείς εφημερίες είναι υποχρεωτικές για την ανα- 
φερόμενη κατηγορία προσωπικού (άρθρο 88 του Ν. 2071 / 
92), η δε αποζημίωση σε καμμιά περίπτωση δεν μπορεί να 
υπερβαίνει τα όρια που θέτει το άρθρο 104 του Συντάγμα¬ 
τος. 

Τα ανώτατα όρια πραγματοποίησης ενεργών εφημεριών 
σε καμμιά περίπτωση δεν εξαντλούνται υποχρεωτικά, 
αλλά αποτελούν μέσα στο οποίο μπορούν να κινηθούν τα 
Διοικητικά Συμβούλια, μετά από εισήγηση προς αυτά του 
Δ/ντού του Τμήματος. 

Η ενεργός εφημερία νοείται και αποζημιώνεται όπως 
προβλέπεται από τις ισχύουσες διατάξεις μόνο για το προ¬ 
σωπικό, που παραμένει στη θέση του όλες τις ώρες, που 
προβλέπονται πιο πάνω. 

Ο μηνιαίος προγραμματισμός των ενεργών εφημεριών 
θα εγκρίνεται εκ των προταίρων από τα Δ.Σ. των Νοσ/ 
μείων και θα κοινοποιείται στους ενδιαφερόμενους και τις 


οικείς Νομαρχίες. 

Οι πίνακες του εφημερεύοντος προσωπικού θ’ αναρτώ- 
νται στην είδοσο των Νοσ/μείων και στο αντίστοιχο τμήμα 
των Νοσηλευτικών Ιδρυμάτων. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού των Νοσηλευτικών 
Ιδρυμάτων ύψος 400.000.000 δρχ. το χρόνο. Για την ανω¬ 
τέρω δαπάνη έχει εγγράφει σχετική πίστωση στους προϋ¬ 
πολογισμούς των Νοσ/μείων. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 8 Φεβρουάριου 1994 

0 ΥΠΟΥΡΓΟΣ 

ΔΗΜΗΤΡΙΟΣ ΚΡΕΜΑΣΤΙΝΟΣ 
-♦- 

Αριθ. Β1/12 ( 3 ) 

Ορισμός εκπροσώπου του Υπουργού Εθνικής Παιδείας 
και θρησκευμάτων στο Συμβούλιο Ανώτατης Παιδείας 
(Σ.Α.Π.) και στη Γραμματεία του. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις: 

α) Του άρθρου 5 παρ. 2 και 4 του Ν. 1268/1982 «Για τη 
δομή και λειτουργία των Ανωτάτων Εκπαιδευτικών Ιδρυ¬ 
μάτων» (Α 87) και 

β) Του άρθρου 29Α του Ν. 1558/85 (Α 137), όπως αυτό 
προστέθηκε με το άρθρο 27 του Ν. 2081 /92 (Α 154), απο¬ 
φασίζουμε: 

1. Ορίζουμε ως εκπρόσωπο του Υπουργού Εθνικής Παι¬ 
δείας και θρησκευμάτων στο Συμβούλιο Ανώτατης Παι¬ 
δείας (Σ.Α.Π.) και στη Γραμματεία του, τον Εμμανουήλ 
Σταυρακάκη, Ειδικό Γραμματέα Πανεπιστημιακής Εκπ/ 
σης του ΥΠ.Ε.Π.Θ. 

2. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 1994 

Ο ΥΠΟΥΡΓΟΣ 

ΔΗΜ. ΦΑΤΟΥΡΟΣ 

- 4 - 

Αριθ. ΥΠΠΟ/ΑΡΧ/Β1 /Φ31 /64333/1341 (4) 

Κήρυξη του σπηλαιώδους ναϊδρίου της Ζωοδόχου Πηγής 
στο Δροβολοβό Καλαβρύτων ως ιστορικού διατηρη¬ 
τέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.91 (ΦΕΚ 987/ 
Β/28.11.91) & ΦΕΚ 17/Β/16.1.92, για «μεταβίβαση αρ¬ 
μοδιοτήτων Υπουργού και δικαιώματος υπογραφής με 
εντολή Υπουργού κ.λπ. 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Την γνωμοδότηση του Τοπικού Συμβουλίου Μνη¬ 
μείων Νοτιοδυτικής Ελλάδας όπως διατυπώθηκε στην 
αριθ. 7/26.11.93 Συνεδρία του, αποφασίζουμε: 

Χαρακτηρίζεται ως ιστορικό διατηρητέο μνημείο ο σπη¬ 
λαιώδης ναός της Ζωοδόχου Πηγής Δροβολοβού Καλα- 

βρύτων, μαζί με τον οχυρωμένο προαύλειο χώρο του και 
τις πολεμίστρες. 

Το ναΰδριο διαμορφώνεται στη φυσική κοιλότητα βρά¬ 
χου, με κατασκευή βορειοδυτικής γωνίας, και αρχικά στε¬ 
γαζόταν με μονόρριχτη στέγη, που καλυπτόταν από ντό¬ 
πιες σχιστόπλακες. 

Το σπηλαιώδες ναΰδριο, γνωστό και ως «Παναγία του 
βράχου», διασώζει μεταβυζαντινές τοιχογραφίες, ενώ 
στην ευρύτερη περιοχή του βρέθηκε νομισματικός θησαυ¬ 
ρός υστεροβυζαντινής περιόδου. 

Η απόφαση αυτή δεν θα επιβαρύνει τον Κρατικό Προϋ¬ 
πολογισμό. 

Παρακαλούμε να δημοσιευθεί στην Εφημερίδα της Κυ- 
βερνήσεως. 

Αθήνα, 15 Ιανουαρίου 1994 

Με εντολή Υπουργού 
Ο Προϊστάμενος της Δ/νσης κ.α.α. 

X. I. ΠΕΝΝΑΣ 

-4- 

Αριθ. 55407/340 ( 5 ) 

Συμπλήρωση των 28433/2448/92 (Β' 542) και 28340/ 
2440/92 (Β' 532) κοινών αποφάσεων των Υπουργών 
Εθνικής Οικονομίας, Περιβάλλοντος, Χωροταξίας και 
Δημοσίων Έργων και Μεταφορών και Επικοινωνιών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

1. Του άρθρου 15 του ΚΟΚ που κυρώθηκε με το Ν. 
2094/92 (Α' 182). 

2. Της παραγράφου 7 του άρθρου 1 του Ν. 2052/92 (Α' 
94) «Μέτρα για την αντιμετώπιση του νέφους και πολεο- 
δομικές ρυθμίσεις». 

3. Της ΚΥΑ 28433/2449/92 (Β’ 542) «Μέτρα για τον 
περιορισμό των εκπομπών αερίων ρύπων οχημάτων με κι¬ 
νητήρα σε συμμόρφωση προς τις διατάξεις των οδηγιών 
88/76/ΕΟΚ, 88/436/ΕΟΚ, 89/491/ΕΟΚ και 91/441/ 
ΕΟΚ». 

4. Της ΚΥΑ 33976/3189/93 (Β 822) «Τροποποίηση της 
28433/2448/2.7.92 (Β' 542) κοινής απόφασης Υπουρ¬ 
γών Εθνικής Οικονομίας, Περιβάλλοντος, Χωροταξίας και 
Δημοσίων Έργων, και Μεταφορών και Επικοινωνιών που 
αφορά τα μέτρα για τον περιορισμό των εκπομπών αερίων 
ρύπων των οχημάτων με κινητήρα, σε συμμόρφωση προς 
τις διατάξεις της οδηγίας 93/59/ΕΟΚ του Συμβουλίου των 
Ευρωπαϊκών Κοινοτήτων της 28ης Ιουνίου 1993. 

5. Της ΚΥΑ 9042/753/92 (Β' 136) «Ταξινόμηση τελωνι¬ 
σμένων μεταχειρισμένων επιβατηγών αυτοκινήτων, φορ¬ 
τηγών αυτοκινήτων μικτού βάρους μέχρι 3,5 τόννους και 
αυτοκινήτων λοιπών κατηγοριών». 

6. Την ΚΥΑ 24754/2200/93 (Β' 504) «Συμπλήρωση της 
28433/2448/92 (Β' 542) ΚΥΑ των Υπουργών Εθνικής Οι¬ 
κονομίας, Περιβάλλοντος, Χωροταξίας και Δημοσίων Έρ¬ 
γων και Μεταφορών και Επικοινωνιών». 

7. Της ΚΥΑ 35203/3114/93 «Συμπλήρωση της 28433/ 
2448/92 (Β' 542) κοινής απόφασης Υπουργών Εθνικής 
Οικονομίας, ΠΕ.ΧΩ.ΔΕ και Μεταφορών και Επικοινω¬ 
νιών». 

8. Της ΚΥΑ 28340/2440/92 (Β' 532) «Μέτρα για τον 
περιορισμό της ηχορύπανσης που προέρχονται από μοτο- 


συκλέττες σε συμμόρφωση προς τις διατάξεις των οδη¬ 
γιών 78/1015, 87/56, 89/235/ΕΟΚ» όπως αυτή τροπο¬ 
ποιήθηκε με τις 19567/1725/93 και 33356/2931/93 
όμοιες. 

9. Της αριθ. 6517/20.10.93 (Β' 829) κοινής απόφασης 
του Πρωθυπουργού και του Υπουργού Εθνικής Οικονο¬ 
μίας για την ανάθεση αρμοδιοτήτων. 

10. Της αριθ. 414/1.11.93 (Β' 838) κοινής απόφασης 
του Πρωθυπουργού και του Υπουργού Μεταφορών και 
Επικοινωνιών για την ανάθεση αρμοδιοτήτων στον Υφυ¬ 
πουργό Μεταφορών και Επικοινωνιών. 

11. Το γεγονός ότι το ΚΤΕΟ Ελληνικού δεν είναι προς 
το παρόν εφοδιασμένο με τον απαραίτητο εξοπλισμό προ- 
κειμένου να διενεργείται μέτρηση των αναθυμιάσεων των 
υδρογονανθράκων από τα βενζινοκίνητα αυτοκίνητα. 

12. Την εκτίμηση ότι έως την 31.12.94 θα έχει εξοπλι¬ 
στεί κατάλληλα το εργαστήριο καυσαερίων του ΚΤΕΟ Ελ¬ 
ληνικού για να χορηγούνται τα απαιτούμενα πιστοποιητικά 
για την έκδοση έγκρισης τύπου οχήματος ή την έγκριση 
κυκλοφορίας μεμονωμένου οχήματος των κατηγοριών αυ¬ 
τών. 

13. Ότι ο αριθμός των αυτοκινήτων των παραπάνω κα¬ 
τηγοριών, που προέρχονται κυρίως από χώρες εκτός Ευ¬ 
ρωπαϊκής Ένωσης, για τα οποία υφίσταται αδυναμία υπο¬ 
βολής πιστοποιητικού καυσαερίων σε εφαρμογή των οδη¬ 
γιών 91/441/ΕΟΚ και 93/59/ΕΟΚ δεν είναι σημαντι¬ 
κός. 

14. Το μεγάλο αριθμό εισαχθεισών μεταχειρισμένων 
μοτοσκλεττών διαφόρων τύπων, που με τον υπάρχοντα 
εξοπλισμό των περιφερειακών υπηρεσιών του Υπουρ¬ 
γείου Μεταφορών και Επικοινωνιών θα απαιτήσει μεγάλο 
χρονικό διάστημα για τον έλεγχό τους, αποφασίζουμε: 

Άρθρο 1 

1. Μετά την παράγραφο θ του άρθρου 2 της ΚΥΑ 
28433/2448/92 (Β' 542) όπως αυτή συμπληρώθηκε με 
την ΚΥΑ 35203/3114/93 (Β' 792) προστίθεται νέα παρά¬ 
γραφος (ι) ως ακολούθως: 

«ι. Κατ’ εξαίρεση των οριζομένων της παραγράφου \ 
καινουργή μεμονωμένα βενζινοκίνητα οχήματα μικτού βά¬ 
ρους μέχρι και 3,5 τόννων προερχόμενα κυρίως από χώ¬ 
ρες εκτός Ευρωπαϊκής Ένωσης που δεν είναι εφοδια¬ 
σμένα με πιστοποιητικό καυσαερίων σύμφωνα με τα κα¬ 
θοριζόμενα στην ΚΥΑ 28433/2448/92 (Β' 542), όπως 
αυτή τροποποιήθηκε με την ΚΥΑ 33976/3189/93 (Β' 
822), μπορούν να εκτελωνίζονται, μέχρι να εξοπλιστεί κα¬ 
τάλληλα το εργαστήριο καυσαερίων του ΚΤΕΟ Ελληνικού, 
ώστε να υπάρχει η δυνατότητα έκδοσης πιστοποιητικού 
με την οδηγία 91/441 /ΕΟΚ και οπωσδήποτε όχι αργότερα 
από την 1.1.95, υποβάλλονται σε ανάλυση καυσαερίων 
στο εργαστήριο καυσαερίων του ΚΤΕΟ Ελληνικού σύμ¬ 
φωνα με τη διαδικασία της ΚΥΑ 33976/3189/93 (Β' 822), 
εκτός της δοκιμής τύπου IV. Σχετικό πιστοποιητικό θα εκ- 
δίδεται από τη Δ/νση ΤΕΟ του Υ.Μ.Ε., για την έκδοση 
έγκρισης κυκλοφορίας μεμονωμένου οχήματος. Το κατα¬ 
βαλλόμενο ειδικό τέλος για τον υπόψη έλεγχο καυσαε¬ 
ρίων είναι το προβλεπόμενο από το άρθρο 37 του Ν 
1959/91 (Α' 123). 

Άρθρο 2 

Αναστέλλουμε την ισχύ της ΚΥΑ 28340/2440/92 (Β' 
532) όπως αυτή τροποποιήθηκε με τις 19567/1725/93 
(Β 442) και 33356/2931/93 (Β' 761) όμοιες, μέχρι την 

30.6.94 μόνο για τις μεταχειρισμένες μοτοσυκλέττες τις 
τιθέμενες το πρώτο σε κυκλοφορία στη χώρα μας και επα¬ 
ναφέρουμε σε ισχύ τις διατάξεις της ΚΥΑ Γ20/81568/ 
899/17.6.88 (Β 403) «περί έγκρισης τύπου ΕΟΚ για την 
αποδεκτή ηχητική στάθμη και τη διάταξη εξάτμισης των 
μοτοσυκλεττών και συναφείς διατάξεις». 

Αρθρο 3 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 1994 

οι ΥΠΟΥΡΓΟΙ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΔΗΜΟΣΙΩΝ ΕΡΓΩΝ 

Γ. ΡΩΜΑΙΟΣ Κ. ΛΑΛΙΩΤΗΣ 

Ο ΥΦΥΠΟΥΡΓΟΣ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΘΑΝΑΣΙΟΣ ΤΣΟΥΡΑΣ 
- Ψ - 

Αριθ. 55000/312 (6) 

Συμπλήρωση της 27654/2448/92 (Β' 542) κοινής απόφα¬ 
σης των Υπουργών Περιβάλλοντος, Χωροταξίας και 

Δημοσίων Έργων και Μεταφορών και Επικοινωνιών. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 

ΔΗΜΟΣΙΩΝ ΕΡΓΩΝ ΚΑΙ ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

1. Του άρθρου 84 του ΚΟΚ που κυρώθηκε με το Ν. 
2094/92 (Α' 182). 

2. Της παραγράφου 7 του άρθρου 1 του Ν. 2052/92 (Α' 
94) «Μέτρα για την αντιμετώπιση του νέφους και πολεο- 
δομικές ρυθμίσεις». 

3. Τα άρθρα 37 και 38 του Ν. 1882/1990 (Β' 43) όπως 
αντικαταστάθηκε από το άρθρο 1 του Ν. 2052/1992 (Α' 
94) που αφορά «Μέτρα για την περιστολή της φοροδιαφυ¬ 
γής». 

4. Της ΚΥΑ 28433/2449/92 (Β' 542) «Μέτρα για τον 
περιορισμό των εκπομπών αερίων ρύπων οχημάτων με κι¬ 
νητήρα σε συμμόρφωση προς τις διατάξεις των οδηγιών 
88/76/ΕΟΚ, 88/436/ΕΟΚ, 89/491/ΕΟΚ και 91/441/ 
ΕΟΚ». 

5. Της ΚΥΑ 33976/3189/93 (Β 822) «Τροποποίηση της 
28433/2448/2.7.92 (Β' 542) κοινής απόφασης Υπουρ¬ 
γών Εθνικής Οικονομίας, Περιβάλλοντος, Χωροταξίας και 
Δημοσίων Έργων, και Μεταφορών και Επικοινωνιών που 
αφορά τα μέτρα για τον περιορισμό των εκπομπών αερίων 
ρύπων των οχημάτων με κινητήρα, σε συμμόρφωση προς 
τις διατάξεις της οδηγίας 93/59/ΕΟΚ του Συμβουλίου των 
Ευρωπαϊκών Κοινοτήτων της 28ης Ιουνίου 1993. 

6. Της ΚΥΑ 27654/2346/92 (Β' 498) «Χαρακτηρισμός 
αυτοκινήτων μέχρι και 3.5 τόννους ως αντιρρυπαντικής 
τεχνολογίας». 

7. Της αριθ. 414/1.11.93 (Β' 838) κοινής απόφασης 
του Πρωθυπουργού και του Υπουργού Μεταφορών και 
Επικοινωνιών για την ανάθεση αρμοδιοτήτων στον Υφυ¬ 
πουργό Μεταφορών και Επικοινωνιών. 

8. Το γεγονός ότι το ΚΤΕΟ Ελληνικού δεν είναι προς το 


παρόν εφοδιασμένο με τον απαραίτητο εξοπλισμό προ- 
κειμένου να διενεργείται μέτρηση των αναθυμιάσεων των 
υδρογονανθράκων από τα βενζινοκίνητα αυτοκίνητα. 

9. Την εκτίμηση ότι έως την 31.12.94 θα έχει εξοπλι¬ 
στεί κατάλληλα το εργαστήριο καυσαερίων του ΚΤΕΟ Ελ¬ 
ληνικού ώστε να χορηγούνται τα απαιτούμενα πιστοποιη¬ 
τικά για την έκδοση έγκρισης τύπου οχήματος ή την 
έγκριση κυκλοφορίας μεμονωμένου οχήματος των κατη¬ 
γοριών αυτών, αποφασίζουμε: 

1. Στο τέλος της υποπαραγράφου ΙΓ της παραγράφου 1 
του άρθρου 1 της ΚΥΑ 27654/2346/92 (Β' 498) προστί¬ 
θεται νέο εδάφιο ως εξής: 

«Για μεμονωμένα καινουργή βενζινοκίνητα οχήματα, μι¬ 
κτού βάρους μέχρι και 3,5 τόννων προερχόμενα κυρίως 
από τρίτες, εκτός Ευρωπαϊκής Ένωσης χώρες, το εκδιδό- 
μενο πιστοποιητικό καυσαερίων θα φέρει την ένδειξη: 

«Πιστοποιητικό καυσαερίων (αναγράφεται η κατηγορία 
του οχήματος) αυτοκινήτου του οποίου οι εκπομπές καυ¬ 
σαερίων πληρούν τα όρια της ΚΥΑ 27654/2346/92», και 
υπότιτλο: 

Οι δοκιμές έγιναν σύμφωνα με την παράγραφο ι) του άρ¬ 
θρου 2 της ΚΥΑ 28433/2448/92 όπως αυτή συμπληρώ¬ 
θηκε με τη ΚΥΑ 33976/3189/93. 

2. Από τις διατάξεις αυτής της απόφασης δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουαρίου 1994 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΥΦΥΠΟΥΡΓΟΣ 

ΚΑΙ ΔΗΜΟΣΙΩΝ ΕΡΓΩΝ ΜΕΤΑΦΟΡΩΝ ΚΑΙ ΕΠΙΚΟΜΩΝΙΩΝ 

Κ. ΛΑΛΙΩΤΗΣ Αθ. ΤΣΟΥΡΑΣ 

-♦- 

Αριθ. 25090/93 (7) 

Τροποποίηση της συστατικής πράξης του Νομικού Προσώπου 

με την επωνυμία «Σχολική Επιτροπή Δημοτικού Σχολείου 

και Νηπιαγωγείου Στιμάγκας» Ν. Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 
(Δ.Κ.Κ.). 

2. Τις διατάξεις του άρθρου 8 παρ. 8 του Ν. 2156/93 
«Εκσυγχρονισμός του ιδρύματος κρατικών Υποτροφιών 
και άλλες διατάξεις». 

3. Τις διατάξεις του άρθρου 27 του Ν. 2081/92 που 
ρυθμίζει τον έλεγχο των δαπανών που προκαλούν οι κανο¬ 
νιστικές διοικητικές πράξεις. 

4. Την αριθ. 9123/91 απόφαση Νομάρχη περί σύστα¬ 
σης Ν.Π. με την επωνυμία «Σχολική Επιτροπή Δημοτικού 
Σχολείου και Νηπιαγωγείου Στιμάγκας». 

5. Την αριθ. 70/93 απόφαση του Κοιν. Συμβουλίου Στι- 
μόγκας περί τροποποίησης της συστατικής πράξης του 
παραπάνω Ν.Π. Σχολική Επιτροπή Δημοτικού και Νηπια¬ 
γωγείου Στιμάγκας, αποφασίζουμε: 

Τροποποιούμε την αριθ. 9123/93 απόφαση Νομάρχη 
περί σύστασης Ν.Π. με την επωνυμία Σχολική Επιτροπή 
Δημοτικού Σχολείου και Νηπιαγωγείου Στιμάγκας ως προς 
την 3 παράγραφό της που αναφέρεται στη σύνθεση του 
Διοικητικού Συμβουλίου του Ν.Π., ως εξής: 

Το Νομικό Πρόσωπο διοικείται από 7μελές Δ/κό Συμ¬ 
βούλιο αποτελούμενο από: 

α) Τον εκάστοτε Δ/ντή του Δημοτικού Σχολείου ως Πρό¬ 
εδρο του Διοικητικού Συμβουλίου του Ν.Π. 
β) Από τον Πρόεδρο της Κοινότητας, 
γ) Από δύο (2) Κοιν. Συμβούλους, 
δ) Από το Δ/ντή του Νηπιαγωγείου, 
ε) Από ένα εκπρόσωπο του συλλόγου γονέων και κηδε¬ 
μόνων του Δημ. Σχολείου και ένα εκπρόσωπο του συλλό¬ 
γου γονέων και κηδεμόνων του Νηπιαγωγείου. 

Κατά τα λοιπά ισχύει ως έχει η αριθ. 9123/91 απόφαση 
Νομάρχη. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας Στι- 
μάγκας το ύψος της οποίας δεν μπορεί να προσδιορι¬ 
στεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 18 Ιανουάριου 1994 

Ο Νομάρχης 
ΙΩΑΝΝΗΣ ΣΤΑΥΡΑΚΑΣ 

-♦- 

Αριθ. 24826/93 (8) 

Τροποποίηση της συστατικής πράξης του Νομικού Προ¬ 
σώπου με την επωνυμία «Σχολική Επιτροπή Νηπαγω- 
γείου Λουτρα-κίου» Ν. Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 
(Δ.Κ.Κ.). 

2. Τις διατάξεις του άρθρου 8 παρ. 8 του Ν. 2156/93 
«Εκσυγχρονισμός του ιδρύματος κρατικών Υποτροφιών 
και άλλες διατάξεις». 

3. Τις διατάξεις του άρθρου 27 του Ν. 2081/92 που 
ρυθμίζει τον έλεγχο των δαπανών που προκαλούν οι κανο¬ 
νιστικές διοικητικές πράξεις. 

4. Την αριθ. 13448/90 απόφαση Νομάρχη περί σύστα¬ 
σης Ν.Π. με την επωνυμία «Σχολική Επιτροπή Νηπαγω- 
γείου Λουτρακιού». 

5. Την αριθ. 400/93 απόφαση του Δημοτικού Συμβου¬ 
λίου Λουτρακιού - Περ. περί τροποποίησης της συστατι¬ 
κής πράξης του παραπάνω Ν.Π., αποφασίζουμε: 

Τροποποιούμε την αριθ. 13448/90 απόφαση Νομάρχη 
περί σύστασης Ν.Π. με την επωνυμία Σχολική Επιτροπή 
Νηπιαγωγείου Λουτρακιού» ως προς την 3 παράγραφό της 
που αναφέρεται στη σύνθεση του Διοικητικού Συμβουλίου 
του Ν.Π., ως εξής: 

Το Νομικό Πρόσωπο διοικείται από δμελές Δ/κό Συμ¬ 
βούλιο αποτελούμενο από: 

α) Τον εκάστοτε Δ/ντή του 1ου Νηπιαγωγείου Λουτρα- 
κίου ως Πρόεδρο του Διοικητικού Συμβουλίου του Ν.Π. 

β) Ένα (1) Δημ. Σύμβουλο οριζόμενο με απόφαση Δημ. 
Συμβουλίου. 

γ)Ένα (1) εκπρόσωπο του συλλόγου γονέων και κηδε¬ 
μόνων του 1 ου Νηπιαγωγείου γονέων και κηδεμόνων των 
μαθητών και 

δ) Από δύο δημότες ή κατοίκους οριζομένους με από¬ 
φαση του Δημ. Συμβουλίου. 

Κατά τα λοιπά ισχύει ως έχει η αριθ. 13448/90 από¬ 
φαση Νομάρχη. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Δήμου Λουτρα- 
κίου Περαχώρας ύψους 276.000 δρχ. για καθένα από τα 
επόμενα οικ. έτη. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 21 Ιανουάριου 1994 

Ο Νομάρχης 
ΙΩΑΝΝΗΣ ΣΤΑΥΡΑΚΑΣ 

-♦- 

Αριθ. 131 (9) 

Τροποποίηση της συστατικής πράξης του Νομικού Προ¬ 
σώπου με την επωνυμία «Σχολική Επιτροπή Δημοτικού 
Σχολείου Κορφιώτισσας» Ν. Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 
(Δ.Κ.Κ.). 

2. Τις διατάξεις του άρθρου 8 παρ. 8 του Ν. 2156/93 
«Εκσυγχρονισμός του ιδρύματος κρατικών Υποτροφιών 
και άλλες διατάξεις». 

3. Τις διατάξεις του άρθρου 27 του Ν. 2081/92 που 
ρυθμίζει τον έλεγχο των δαπανών που προκαλούν οι κανο¬ 
νιστικές διοικητικές πράξεις. 

4. Την αριθ. 22013/89 απόφαση Νομάρχη περί σύστα¬ 
σης Ν.Π. με την επωνυμία «Σχολική Επιτροπή Δημοτικού 
Σχολείου Κορφιώτισσας». 

5. Την αριθ. 28/93 απόφαση του Κοιν. Συμβουλίου Κορ¬ 
φιώτισσας περί τροποποίησης της συστατικής πράξης του 
παραπάνω Ν.Π. αποφασίζουμε: 

Τροποποιούμε την αριθ. 22013/89 απόφαση Νομάρχη 
περί σύστασης Ν.Π. με την επωνυμία Σχολική Επιτροπή 
Δημοτικού Σχολείου Κορφιώτισσας ως προς την 3 παρά¬ 
γραφό της που αναφέρεται στη σύνθεση του Διοικητικού 
Συμβουλίου του Ν.Π., ως εξής: 

Το Νομικό Πρόσωπο διοικείται από δμελές Δ/κό Συμ¬ 
βούλιο αποτελούμενο από: 

α) Τον εκάστοτε Δ/ντή του Δημοτικού Σχολείου ως Πρό¬ 
εδρο του Διοικητικού Συμβουλίου του Ν.Π. 
β) Τον εκάστοτε Πρόεδρο της Κοινότητας, 
γ) Δύο (2) Κοιν. Συμβούλους. 

δ) Ένα (1) εκπρόσωπο του συλλόγου γονέων και κηδε¬ 
μόνων. 

Κατά τα λοιπά ισχύει ως έχει η αριθ. 22013/89 από¬ 
φαση Νομάρχη. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας Κορ¬ 
φιώτισσας ύψους 50.000 δρχ. για καθένα από τα επόμενα 
οικ. έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 21 Ιανουάριου 1994 

Ο Νομάρχης 
ΙΩΑΝΝΗΣ ΣΤΑΥΡΑΚΑΣ 

-♦- 

Αριθ. 24827/93 (10) 

Τροποποίηση της συστατικής πράξης του Νομικού Προ¬ 
σώπου με την επωνυμία «1η Ενιαία Σχολική Επιτροπή 
Γυμνασίου - Λυκείου Λουτρακιού» Ν. Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 
(Δ.Κ.Κ.). 

2. Τις διατάξεις του άρθρου 8 παρ. 8 του Ν. 2156/93 
«Εκσυγχρονισμός του ιδρύματος κρατικών Υποτροφιών 
και άλλες διατάξεις». 

3. Τις διατάξεις του άρθρου 27 του Ν. 2081/92 που 
ρυθμίζει τον έλεγχο των δαπανών που προκαλούν οι κανο¬ 
νιστικές διοικητικές πράξεις. 

4. Την αριθ. 13578/90 και 8508/91 απόφαση Νομάρχη 
περί σύστασης Ν.Π. με την επωνυμία «1η Ενιαία Σχολική 
Επιτροπή Γυμνασίου - Λυκείου Λουτρακίου». 

5. Την αριθ. 403/93 απόφαση του Δημοτικού Συμβου¬ 
λίου Λουτρακίου περί τροποποίησης της συστατικής πρά¬ 
ξης του παραπάνω Ν.Π. αποφασίζουμε: 

Τροποποιούμε την 13578/90 απόφαση Νομάρχη όπως 
τροποποιήθηε με την αριθ. 8508/91 όμοια περί σύστασης 
Ν.Π. με την επωνυμία «1 η Ενιαία Σχολική Επιτροπή Γ υμνα¬ 
σίου - Λυκείου Λουτρακίου» ως προς την 3 παράγραφό 
της που αναφέρεται στη σύνθεση του Διοικητικού Συμ¬ 
βουλίου του Ν.Π., ως εξής: 

Το Νομικό Πρόσωπο διοικείται από 9μελές Δ/κό Συμ¬ 
βούλιο αποτελούμενο από: 

α) Ένα δημοτικό Σύμβουλο οριζόμενο με απόφαση Δημ. 
Συμβουλίου. 

β) Τους εκάστοτε Δ/ντές του Γυμνασίου και Λυκείου 
Λουτρακίου. 

γ) Δύο δημότες ή κατοίκους Λουτρακίου οριζομένους 
με απόφαση του Δημ. Συμβουλίου. 

δ) Από ένα εκπρόσωπο του συλλόγου γονέων και κηδο- 
μόνων του Γ υμνασίου και του Λυκείου Λουτρακίου ή από 
έναν εκπρόσωπο των γονέων και κηδεμόνων των μαθητών 
αυτών και 

ε) Από έναν εκπρόσωπο των μαθητικών κοινοτήτων των 
Γυμνασίων και Λυκείου Λουτρακίου. 

Ως Πρόεδρος του Δ/κού Συμβουλίου ορίζεται ο αρχαιό¬ 
τερος εκ των εκάστοτε Δ/ντών του Γ υμνασίου και του Λυ¬ 
κείου Λουτρακίου. 

Κατά τα λοιπά ισχύει ως έχει η αριθ. 13578/90 από¬ 
φαση Νομάρχη. 

Από τις διατάξεις αυτής της απόφασης πβοκαλείται δα¬ 
πάνη σε βάρος του προϋπολογισμού του Δήμου Λουτρα- 
κίου Περαχώρας ύψους 1.560.000 δρχ. για καθένα από τα 
επόμενα οικ. έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 21 Ιανουαρίου 1994 

Ο Νομάρχης 
ΙΩΑΝΝΗΣ ΣΤΑΥΡΑΚΑΣ 

- 4 -- 

Αριθ. ΔΙΒΜ/Φ24.120/68/4.2.94 (11) 

Απόρριψη αίτησης για χορήγηση άδειας μεταλλευτικών 
ερευνών στο Ν. Ροδόπης. 

Ο ΝΟΜΑΡΧΗΣ ΡΟΔΟΠΗΣ 

Με τη ΔΙΒΜ/Φ24.120/68/4.2.94 απόφαση του Νο¬ 
μάρχη Ροδόπης, που εκδόθηκε σύμφωνα με τις διατάξεις 
του Ν.Δ/τος 210/73, απορρίφθηκε, για λόγους δημοσίου 
συμφέροντος, η από 31.8.1993 αίτηση του Πλουμή Χατ- 
ζηαγγέλου του Κωνσταντίνου, κατοίκου Θεσσαλονίκης, 
που καταχωρήθηκε στο Ειδικό Βιβλίο Μεταλλείων της Νο¬ 
μαρχίας με Α.Β.Μ. 482, για χορήγηση άδειας μεταλλευτι¬ 
κών ερευνών, σε χώρο εκτάσεως 9.905 στρεμμάτων που 
βρίσκεται στην περιφέρεια των κοινοτήτων Μαρωνείας και 
Πετρωτών του Νομού Ροδόπης κα.ι έχει τα εξής όρια: 


1. Τ.Σ. Α Α.Σ. X = + 7.750 Ψ = + 16.000 και από εκεί στο 

2. Τ.Σ. ΒΑ.Σ. Χ = + 8.100Ψ = + 14.000 και από εκεί στο 

3. Τ.Σ. Γ Α.Σ. X = + 10.200Ψ = + 14.400 και από εκεί στο 

4. Τ.Σ. Δ Α.Σ. Χ = + 8.100Ψ = + 12.000 και από εκεί στο 

5. Τ.Σ. Ε Α.Σ. X = + 7.100Ψ = + 12.000 και από εκεί στο 

6. Τ.Σ. ΖΑ.Σ. Χ = + 4.600 Ψ = + 13.400 και από εκεί στο 
αρχικό Τ.Σ. Α. 

Οι αζιμουθιακές συντ/μένες των ορίων του ανωτέρω 
χώρου αναφέρονται στο κέντρο φύλλου του Επιτελικού 
Χάρτη ΜΑΡΩΝΕΙΑ, με κλίμακα 1:100.000, όπου 1- = 40 ο 
15' και Μ = +1° 45'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 4 Φεβρουαρίου 1994 
Ο Νομάρχης 

ΠΑΥΛΟΣ ΠΑΠΑΔΟΠΟΥΛΟΣ 
-♦- 

Αριθ. ΔΙΒΜ/Φ24.122/70/4.2.94 (12) 

Χορήγηση άδειας μεταλλευτικών ερευνών στο Ν. Ροδό¬ 
πης. 

Ο ΝΟΜΑΡΧΗΣ ΡΟΔΟΠΗΣ 

Με τη ΔΙΒΜ/Φ24.122/70/4.2.94 απόφαση του Νο¬ 
μάρχη Ροδόπης, που εκδόθηκε σύμφωνα με τις διατάξεις 
του Ν.Δ/τος 210/73, χορηγήθηκε στον Πλουμή Χατζηαγ- 
γέλου του Κωνσταντίνου, κάτοικο Θεσσαλονίκης - οδός 
Π.Π. Γερμανού αριθ. 41 Α', ύστερα από σχετική αίτησή του 
με ημερομηνία 31.8.1993, που καταχωρήθηκε στο Ειδικό 
Βιβλίο Μεταλλείων της Νομαρχίας με Α.Β.Μ. 484, άδεια 
μεταλλευτικών ερευνών στην περιοχή της κοινότητας 
Χλόης του Νομού Ροδόπης, σε χώρο εκτάσεως 9.987,50 
στρεμμάτων, που έχει τα εξής όρια: 

1. Τ.Σ. Α Α.Σ. X = - 7.900 Ψ = + 5.700 και από εκεί 
στο 

2. Τ.Σ. ΒΑ.Σ. Χ = - 4.700 Ψ = + 5.600 και από εκεί στο 

3. Τ.Σ. Γ Α.Σ. X = - 4.300 Ψ = + 4.600 και από εκεί στο 

4. Τ.Σ. Δ Α.Σ. X = - 9.150 Ψ = + 2.700 και από εκεί στο 

5. Τ.Σ. Ε Α.Σ. X = - 10.150 Ψ = + 3.000 και από εκεί στο 

6. Τ.Σ. Ζ Α.Σ. X = - 10.100 Ψ = + 4.800 και από εκεί στο 

7. Τ.Σ. Η Α.Σ. X = - 9.400 Ψ = + 4.450 και από εκεί στο 

8. Τ.Σ. θ Α.Σ. X = - 8.100Ψ = + 4.700 και από εκεί στο 
αρχικό Τ.Σ. Α. 

Οι αζιμουθιακές συντ/μένες των ορίων του ανωτέρω 
χώρου αναφέρονται στο κέντρο φύλλου του Επιτελικού 
Χάρτη ΑΙΣΥΜΗ, με κλίμακα 1:100.000, όπου 1. = 4Γ 15' 
και Μ = +2° 15'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 4 Φεβρουαρίου 1994 
Ο Νομάρχης 

ΠΑΥΛΟΣ ΠΑΠΑΔΟΠΟΥΛΟΣ 
-♦- 

Αριθ. ΔΙΒΜ/Φ24.121/69/4.2.94 (13) 

Χορήγηση άδειας μεταλλευτικών ερευνών στο Ν. Ροδό¬ 
πης. 

Ο ΝΟΜΑΡΧΗΣ ΡΟΔΟΠΗΣ 

Με τη ΔΙΒΜ/Φ24.121/69/4.2.94 απόφαση του Νο¬ 
μάρχη Ροδόπης, που εκδόθηκε σύμφωνα με τις διατάξεις 
του Ν.Δ/τος 210/73, χορηγήθηκε στον Πλουμή Χατζηαγ- 
γέλου του Κωνσταντίνου, κάτοικο Θεσσαλονίκης - οδός 
Π.Π. Γ ερμανού αριθ. 41 Α', ύστερα από σχετική αίτησή του 
με ημερομηνία 31.8.1993, που καταχωρήθηκε στο Ειδικό 
Βιβλίο Μεταλλείων της Νομαρχίας με Α.Β.Μ. 483, άδεια 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


933 


μεταλλευτικών ερευνών στην περιοχή των κοινοτήτων Ορ- 
γάνης και Σμιγάδας του Νομού Ροδόπης, σε χώρο εκτά- 
σεως 9.411,82689 στρεμμάτων, που έχει τα εξής όρια: 

1. Τ.Σ. ΑΑ.Σ. Χ = - 21.291 Ψ = + 2.102 και από εκεί στο 

2. Τ.Σ. Β Α.Σ. X = - 23.700 Ψ = + 516 και από εκεί στο 

3. Τ.Σ. Γ Α.Σ. X = -19.900 Ψ = + 574.80 και από εκεί στο 

4. Τ.Σ. ΔΑ.Σ. X = - 19.250 Ψ = + 1.100 και από εκεί στο 

5. Τ.Σ. Ε Α.Σ. X = - 18.700 Ψ = + 593.13 και από εκεί στο 

6. Τ.Σ. ΖΑ.Σ.Χ = - 18.200Ψ = + 600 και από εκεί στο 

7. Τ.Σ. Η Α.Σ. X = - 18.440 Ψ = + 4.000 και από εκεί στο 

8. Τ.Σ. θ Α.Σ. X = - 19.780 Ψ = + 4.400 και από εκεί στο 

9. Τ.Σ. Ζ Α.Σ. X = - 19.830 Ψ = + 2.400 και από εκεί στο 
αρχικό Τ.Σ. Α. 

Από την ζητηθείσα έκταση περικόπηκε τμήμα εμβαδού 
308,70456 στρεμμάτων, ως συμπίπτον με τμήμα της πε¬ 
ριοχής πόυ έχει καθοριστθεί ως ερευνητέα από το Δημό¬ 
σιο με την υπ’ αριθ. Δ7/Φ6.1.159/29821/1071/7.11.90 
απόφαση του Υ.Β.Ε.Τ., όπως αυτή παρατάθηκε με την υπ’ 
αριθ. Δ7/Φ6.1.159/28906/841/18.11.93 απόφαση του 
ίδιου Υπουργείου, που έχει τα εξής όρια: 

1. Τ.Σ. Η Α.Σ. X = -19.900 Ψ = + 574.80 και από εκεί στο 

2. Τ.Σ. ΘΑ.Σ. Χ = - 19.200 Ψ = + 1.100 και από εκεί στο 

3. Τ.Σ. I Α.Σ. X = - 18.700 Ψ = + 593.13 και από εκεί στο 
αρχικό Τ.Σ. Η. 

Οι αζιμουθιακές συντ/μένες των ορίων των ανωτέρω 
χώρων αναφέρονται στο κέντρο φύλλου του Επιτελικού 
Χάρτη ΑΙΣΥΜΗ, με κλίμακα 1:100.000, όπου 1_ = 4Γ 15' 
και Μ = +2° 15\ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 4 Φεβρουάριου 1994 
Ο Νομάρχης 

ΠΑΥΛΟΣ ΠΑΠΑΔΟΠΟΥΛΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(14) 

Στο ΦΕΚ 29/τ.Β'/20.1.94 στο οποίο δημοσιεύτηκε η 
αιρθ. 316160/19.1.94 απόφαση Υπουργού Γεωργίας με 
την οποία καθορίζονται τα ανώτατα όρια ημερών κίνησης 
εκτός έδρας των υπαλλήλων Υπουργείου Γεωργίας για το 
έτος 1994, γίνονται οι εξής διορθώσεις: 

1. Στη σελίδα 271 στο σκεπτικό της απόφασης στην 
παρ. 1 εδαφ. α το εσφαλμένο «των άρθρων 23 πα. 29» στο 
ορθό «των άρθρων 23 και 29». 

2. Στη σελίδα 271 στο σκεπτικό της απόφασης διαγρά¬ 
φεται στην παρ. 1 το πρώτο εδάφιο θ «της αριθ. 1700/ 
3.2.1976 (ΦΕΚ. 271/τ.Β/1976/0022/1.10.93 κοινής 
Υπουργικής απόφασης». 

3. Στη σελίδα 272 παρ. 3 «Προσωπικό της Δ/νσης 
Αξιοπ/σης Ε.Ε. και Μ.Ε.» στο εδαφ. η αναγράφεται ο αριθ¬ 


μός 30. 

4. Στη σελίδα 272 κατηγορία Δ' «ΓΕΝΙΚΗ Δ/ΝΣΗ ΖΩΪ- 
ΚΗΣ ΠΑΡΑΓΩΓΗΣ» παρ. 1 εδαφ. γ το εσφαλμένο «Γεωπό- 
νοι - Κτηνοτρόφοι» στο ορθό «Γεωπόνοι - Κτηνίατροι». 

5. Στη σελίδα 274 κατηγορία Η «ΓΕΝΙΚΗ Δ/ΝΣΗ ΔΙΑ¬ 
ΧΕΙΡΙΣΗΣ ΚΟΙΝΟΤΙΚΩΝ ΕΙΣΡΟΩΝ ΕΛΕΓΧΟΥ ΑΓΡΟΤΙ¬ 
ΚΗΣ ΠΟΛΙΤΙΚΗΣ» παρ. 3 Προσωπικό Δ/νσης Αγροτικού 
Συνεργατισμού και Ομαδικών Δραστηριοτήτων στο εδαφ. 
α το εσφαλμένο «Δ/ντής 70» στο ορθό «Δ/ντής 80». 

6. Στη σελίδα 274 κατηγορία θ «ΓΕΝΙΚΗ Δ/ΝΣΗ 
ΑΛΙΕΙΑΣ» παρ. 1 Προσωπικό Δ/νσης θαλάσσιας στο εδαφ. 
α το εσφαλμένο «Δ/ντής 70» στο ορθό «Δ/ντής 80». 

7. Στη σελίδα 275 κατηγορία Α «ΠΕΡΙΦΕΡΕΙΑΚΕΣ Δ/ 
ΝΣΕΙΣ Ε.Β.» στην παρ. 1 εδαφ. ιστ το εσφαλμένο «βοηθη¬ 
τικό προσωπικό ασχολούμενο με υδρομετρήσεις» στο 
ορθό «υδρογεωλογικές εργασίες». 

8. Στη σελίδα 275 κατηγορία Α «ΠΕΡΙΦΕΡΕΙΑΚΕΣ Δ/ 
ΝΣΕΙΣ Ε.Β.» στην παρ. 2 Προσωπικό Δ/νσεων και Τμημά¬ 
των Ε.Β. στο εδαφ. ιη το εσφαλμένο «βοηθητικό προσω¬ 
πικό (εργάτες ειδικευμένοι και μη, φύλακες εγκ/σεων - 
κτημάτων - νυκτοφύλακες)» στο ορθό «βοηθητικό προσω¬ 
πικό (εργάτες ειδικευμένοι και μη, φύλακες εγκ/σεων - 
κτημάτων - εργοταξίων - νυκτοφύλακες». 

9. Στη σελίδα 276 κατηγορία Γ «ΠΕΡΙΦΕΡΕΙΑΚΕΣ 
ΕΠΙΘ/ΣΕΙΣ ΔΑΣΩΝ» στο εδαφ. ιγ προστίθεται μετά τη 
λέξη Δασοθηροφύλακες - Δασοφύλακες Α'., Β'. 

10. Στη σελίδα 276 το εσφαλμένο «Συνεργεία Κινημα¬ 
τογράφησης Δασών» στο ορθό «Συνεργεία Κτηματογρά- 
φησης Δασών». 

11. Στη σελίδα 276 κατηγορία Δ' «ΕΠΙΘΕΩΡΗΣΕΙΣ 
ΚΤΗΝΙΑΤΡΙΚΗΣ» στην παρ. 4 το εσφαλμένο «Οδηγοί αυτ/ 
των 65» στο ορθό «Οδηγοί αυτ/των 85». 

12. Στη σελίδα 277 κατηγορία ΙΔ «Δ/ΝΣΕΙΣ ΓΕΩΡΓΙΑΣ 
ΤΩΝ ΝΟΜΩΝ» στο εδαφ. ιε το εσφαλμένο «τεχνίτες Γε- 
ωργίας 100», στο ορθό «Τεχνίτες Γεωργίας 70». 

13. Στη σελίδα 278 κατηγορία Ιθ «ΛΟΙΠΕΣ ΠΕΡΙΦΕ¬ 
ΡΕΙΑΚΕΣ ΔΑΣΙΚΕΣ ΥΠΗΡΕΣΙΕΣ» στο εδφα. ιη προστίθε¬ 
ται στο τέλος Δασοφύλακες Α' Β’. 

14. Στη σελίδα 278 κατηγορία Ιθ «ΛΟΙΠΕΣ ΠΕΡΙΦΕ¬ 
ΡΕΙΑΚΕΣ ΔΑΣΙΚΕΣ ΥΠΗΡΕΣΙΕΣ» στο εδαφ. ιθ το εσφαλ¬ 
μένο «Δασικοί υπάλληλοι (δασολόγοι, τεχν. δασοπονίας, 
οδηγοί δασ. αυτ/των, δασοπυροσβέστες κ.λπ.) αντιπυρι¬ 
κής προστασίας της Κ.Υ. και των Επιθ/σεων Δασών και 
Δασών» στο ορθό «Δασικοί υπάλληλοι (δασολόγοι, τεχν. 
δασοπονίας, οδηγοί δασ. αυτ/των, δασοπυροσβέστες, 
δασοφύλακες Α', Β' κ.λπ.) αντιπυρικής προστασίας της 
Κ.Υ. και των Επιθ/σεων Δασών και Δ/νσεων Δασών και 
Δασαρχείων ... κατά 50%». 

(Από το Υπουργείο Γεωργίας) 

ΕΘ ΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

22.3211 ΥΡΕΤ <3Β 

λειτουργούν καθημερινά από 8.00' έως 13.00' 

ΡΑΧ 

5234312 



ΧΡ ΗΣΙΜΕΣ Π ΛΗΡΟΦΟ ΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ οτην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τι μές κατά τεύχος τη ς Ε ΦΗΜ Ε ΡΙΔΑΣ ΤΗ Σ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


| | 

Κωδικός αριθ. κατάθεσης στο Δημόσιο Ταμείο 2531 

Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) 

» 

» » 

Β' 

» 

30.000 

» 

1.500 

Υ) 

» 

» » 

Γ' 

» 

10.000 

» 

500 

δ) 

» 

» » 

Δ' 

» 

30.000 

» 

1.500 

ε) 

» 

» » 

Αναπτυξιακών Πράξεων 

» 

20.000 

» 

1.000 

στ) 

» 

» » 

Ν.Π.Δ.Δ. 

» 

10.000 

» 

500 

ζ) 

» 

» » 

ΠΑΡΑΡΤΗΜΑ 

» 

5.000 

» 

250 

η) 

» 

» » 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» » 

Αν. Ειδικού Δικαστηρίου 

» 

3.000 

» 

150 

I) 

» 

» » 

Α.Ε. & Ε.Π.Ε. 

» 

200.000 

» 

10.000 

ια) 

Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















